Ουκρανοί

Οι Ουκρανοί είναι ανατολική σλαβική εθνικότητα που κατοικούν κυρίως στη σημερινή Ουκρανία. Είναι η 7η μεγαλύτερη εθνικότητα σε πληθυσμό της Ευρώπης και η 3η μεγαλύτερη σλαβική, μετά τους Ρώσους και τους Πολωνούς. Το Σύνταγμα της Ουκρανίας ορίζει ως Ουκρανούς όλους τους κατοίκους της χώρας ανεξαρτήτως καταγωγής. Οι Ουκρανοί ήταν παλαιότερα γνωστοί με ονόματα όπως Ρουθήνοι, Μικρορώσοι και Κοζάκοι. Οι Ουκρανοί μιλούν τα ουκρανικά κατά κύριο λόγο ως μητρική γλώσσα, αλλά σημαντικό μέρος τους μιλά ρωσικά κατά κύριο λόγο, ενώ οι ουκρανικές κοινότητες σε άλλες πρώην σοβιετικές δημοκρατίες είναι σε μεγάλο βαθμό εκρωσισμένες.

 Οι περισσότεροι Ουκρανοί ζουν στην Ουκρανία όπου αποτελούν το 77% περίπου του πληθυσμού. Η μεγαλύτερη κοινότητα Ουκρανών εκτός Ουκρανίας ζουν στη Ρωσία, με πάνω από 1,9 εκατομμύρια Ρώσους να δηλώνουν Ουκρανοί, ενώ λόγω του εκρωσισμού και της μετανάστευσης από τον 18ο-19ο αιώνα μέχρι σήμερα υπάρχουν εκατομμύρια άτομα με κάποια ουκρανική καταγωγή στη νότια Ρωσία και τη Σιβηρία. Οι κάτοικοι του Κουμπάν έχουν κινηθεί ανάμεσα σε τρεις ταυτότητες: την ουκρανική, τη ρωσική (που ευνόησε το σοβιετικό καθεστώς) και την "κοζάκικη". Στη Ρωσική Άπω Ανατολή, και συγκεκριμένα στην αυτοαποκαλούμενη "Πράσινη Ουκρανία", ζουν περίπου 800.000 άτομα ουκρανικής καταγωγής.Σε μια έρευνα του 2011, το 49% των Ουκρανών που ερωτήθηκαν δήλωσαν ότι είχαν τουλάχιστον ένα συγγενή που ζούσε στη Ρωσία.Σύμφωνα με προηγούμενες υποθέσεις περίπου 2,4 εκατομμύρια άτομα ουκρανικής καταγωγής ζουν στη Βόρεια Αμερική (1.359.655 στον Καναδά και 1.028.492 στις ΗΠΑ). Μεγάλες κοινότητες ζουν στη Βραζιλία (600.000), στο Καζακστάν (338.022), στη Μολδαβία (325.235), στην Αργεντινή (305.000), στη Γερμανία (272.000), στην Ιταλία (234.354), στη Λευκορωσία (225.734), στο Ουζμπεκιστάν (124.602), στη Τσεχία (110.245), στην Ισπανία (90.530 με 100.000) και στη Ρουμανία (51.703 με 200.000). Στη Λετονία, στην Πορτογαλία, στη Γαλλία, την Αυστραλία, την Παραγουάη, τη Βρετανία, το Ισραήλ, τη Σλοβακία, το Κιργιστάν, την Αυστρία, την Ουρουγουάη και την πρώην Γιουγκοσλαβία ζουν μεγάλες κοινότητες. Έτσι παρατηρείται ότι οι ουκρανικές κοινότητες σε διάφορες χώρες είναι τόσο αποτέλεσμα της εσωτερικής μετανάστευσης επί τσαρικής εποχής και κατά κύριο λόγο επί Σοβιετικής Ένωσης, λόγω της μεγάλης μετανάστευσης Ρωσοεβραίων και ρωσογερμανών με συγγενείς τους στις αντίστοιχες χώρες και λόγω της πρόσφατης μετανάστευσης. Το 2011, σύμφωνα με την πολωνική απογραφή, περίπου 51.000 Ουκρανοί ζούσαν στην Πολωνία. Από το 2014, η χώρα έχει δει μια μεγάλη είσοδο Ουκρανών. Το 2016 ζούσαν 1.2 με 1.3 εκατομμύρια ουκρανοί εργάτες στη Πολωνία, σύμφωνα με εκτιμήσεις.Στις τελευταίες δεκαετίες του 19ου αιώνα, πολλοί Ουκρανοί υποχρεώθηκαν από το τσαρικό καθεστώς να μετακομίσουν στην ασιατική Ρωσία, δημιουργώντας τη βάση για τις μεγάλες ουκρανικές κοινότητες (που είναι σε μεγάλο βαθμό εκρωσισμένες), ενώ πολλοί Σλάβοι της Αυστροουγγαρίας έφυγαν για την Αμερική. Σήμερα οι μεγαλύτερες κοινότητες Ουκρανών εκτός Ουκρανίας ζουν στη Ρωσία, τον Καναδά, την Αμερική, τη Βραζιλία, το Καζακστάν, την Ιταλία και την Αργεντινή. Σύμφωνα με εκτίμηση, περίπου 20 εκατομμύρια άτομα εκτός Ουκρανίας αναγνωρίζουν ότι έχουν ουκρανική καταγωγή, ενώ αν υπολογίσουμε μαζί τα επίσημα δεδομένα οι Ουκρανοί εκτός της Ουκρανίας δεν ξεπερνούν τα 10 εκατομμύρια. Η ουκρανική διασπορά είναι μια από τις μεγαλύτερες στον κόσμο. Wilson, Andrew (2002). The Ukrainians: Unexpected Nation (2nd έκδοση). New Haven, Connecticut: Yale University Press. ISBN 978-0-300-09309-4. Magocsi, Paul R. (1996). A History of Ukraine. Toronto: University of Toronto Press. ISBN 978-0-300-09309-4. Vasyl Balushok, "How Rusyns Became Ukrainians", Zerkalo Nedeli (the Mirror Weekly), July 2005. Available in Russian and in Ukrainian. Vasyl Balushok, "When was the Ukrainian nation born?", Zerkalo Nedeli (the Mirror Weekly), 23 April – 6 May 2005. Available in Russian and in Ukrainian. Dmytro Kyianskyi, "We are more "Russian" then they are: history without myths and sensationalism", Zerkalo Nedeli (the Mirror Weekly), 27 January – 2 February 2001. Available in Russian and in Ukrainian. Oleg Chirkov, "External migration – the main reason for the presence of a non-Ukrainian ethnic population in contemporary Ukraine". Zerkalo Nedeli (the Mirror Weekly), 26 January – 1 February 2002. Available in Russian and in Ukrainian. Halyna Lozko, "Ukrainian ethnology. Ethnographic division of Ukraine" Available in Ukrainian Αρχειοθετήθηκε 7 April 2022 στο Wayback Machine. Ukrainian World Congress. Ukrainian diaspora in Canada and the U.S. Αρχειοθετήθηκε 9 December 2014 στο Wayback Machine. Ukrainians at Encyclopedia of Ukraine Races of Europe 1942–1943 Hammond's Racial map of Europe, 1919 "National Alumni" 1920, vol.7 Peoples of Europe / Die Voelker Europas 1914 (in γερμανική) Ethno-Linguistic Map of Europe Before 1914 Linguistic Divisions of Europe in 1914 (in γερμανική) Illuminating Ukrainian Anthropology: Typical Physical Traits of Ukrainians (in English) June, 2023.